ΚΑΝΟΝΙΣΜΟΣ (ΕΚ) αριθ. 2577/97 ΤΗΣ ΕΠΙΤΡΟΠΗΣ της 16ης Δεκεμβρίου 1997 για την εισαγωγή ορισμένων κλωστοϋφαντουργικών προϊόντων καταγωγής Ρωσικής Ομοσπονδίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 517/94 του Συμβουλίου, της 7ης Μαρτίου 1994, σχετικά με τη θέσπιση κοινών κανόνων για την εισαγωγή κλωστοϋφαντουργικών προϊόντων για ορισμένες τρίτες χώρες που δεν καλύπτονται από διμερείς συμφωνίες, πρωτόκολλα ή άλλες ρυθμίσεις, ή από άλλους συγκεκριμένους κοινοτικούς κανόνες εισαγωγών (1), όπως τροποποιήθηκε τελευταία από τον κανονισμό (ΕΚ) αριθ. 1457/97 της Επιτροπής (2), και ιδίως το άρθρο 12 παράγραφος 2, σε συνδυασμό με το άρθρο 25 παράγραφος 5,

Εκτιμώντας:

ότι η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Ρωσικής Ομοσπονδίας για το εμπόριο κλωστοϋφαντουργικών προϊόντων, που μονογραφήθηκε στις 19 Δεκεμβρίου 1995, έληξε στις 31 Δεκεμβρίου 1996 και ότι, εν αναμονή της ολοκλήρωσης των διαπραγματεύσεων που αποσκοπούν στη μονογράφηση νέας συμφωνίας με τη Ρωσική Ομοσπονδία, εγκρίθηκαν οι κανονισμοί της Επιτροπής (ΕΚ) αριθ. 2446/96 (3), όπως τροποποιήθηκε τελευταία από τον κανονισμό (ΕΚ) αριθ. 562/97 (4) και (ΕΚ) αριθ. 1025/97 (5), για να προστατευθούν τα οικονομικά συμφέροντα της Κοινότητας κατά την περαιτέρω διεξαγωγή εμπορίου κλωστοϋφαντουργικών προϊόντων με την εν λόγω χώρα 7

ότι τα μέτρα που εισήγαγε ο κανονισμός (ΕΚ) αριθ. 1025/97 ισχύουν έως τις 31 Δεκεμβρίου 1997 και ότι δεν φαίνεται πιθανόν να έχουν ολοκληρωθεί οι διαπραγματεύσεις και να έχει αρχίσει νέα συμφωνία κλωστοϋφαντουργικών προϊόντων 7

ότι είναι απαραίτητο, λόγω της ευαισθησίας του τομέα κλωστοϋφαντουργικών προϊόντων και ενδυμάτων, να παραταθεί η περίοδος εφαρμογής του κανονισμού (ΕΚ) αριθ. 1025/97 κατά τρεις μήνες, αρχίζοντας από την 1η Ιανουαρίου 1998, και να οριστούν ποσοτικά όρια για τις εισαγωγές των κλωστοϋφαντουργικών προϊόντων που καλύπτει ο εν λόγω κανονισμός 7

ότι τα νέα αυτά όρια θα πρέπει να οριστούν με βάση την καλυπτόμενη περίοδο και να εισαχθεί αύξηση που δεν προδικάζει τα αποτελέσματα της διαπραγμάτευσης μιας νέας συμφωνίας για τα κλωστοϋφαντουργικά 7

ότι στο ενδιάμεσο διάστημα θα συνεχίσουν οι διαπραγματεύσεις για την επίτευξη νέας διμερούς συμφωνίας μεταξύ της Κοινότητας και της Ρωσικής Ομοσπονδίας πριν λήξει ο παρών κανονισμός 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που θεσπίζει ο κανονισμός (ΕΚ) αριθ. 517/94,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από την 1η Ιανουαρίου 1998, οι εισαγωγές προς την Κοινότητα κλωστοϋφαντουργικών προϊόντων που περιλαμβάνονται στον κατάλογο του παραρτήματος Ι του παρόντος κανονισμού, καταγωγής Ρωσικής Ομοσπονδίας, υποβάλλονται στα ποσοτικά όρια που καθορίζει το εν λόγω παράρτημα.

2. Από την 1η Ιανουαρίου 1998, οι επανεισαγωγές προς την Κοινότητα, μετά την τελειοποίηση στη Ρωσική Ομοσπονδία, κλωστοϋφαντουργικών προϊόντων που περιλαμβάνονται στον κατάλογο του παραρτήματος ΙΙ του παρόντος κανονισμού, καταγωγής Κοινότητας, υποβάλλονται στα ποσοτικά όρια που καθορίζονται στο εν λόγω παράρτημα.

Άρθρο 2

Με την επιφύλαξη των διατάξεων του παρόντος κανονισμού, οι διατάξεις του κανονισμού (ΕΚ) αριθ. 517/94 εφαρμόζονται στις εισαγωγές που αναφέρονται στον παρόντα κανονισμό.

Άρθρο 3

Από την ημερομηνία έναρξης ισχύος του παρόντος κανονισμού εφαρμόζονται οι ακόλουθες διατάξεις για τα προϊόντα που περιλαμβάνονται στο παράρτημα Ι:

1. Η ποσότητα που ζητά κάθε φορέας κατά την αίτηση για άδεια εισαγωγής δεν υπερβαίνει τις ανώτατες ποσότητες που ορίζονται στο παράρτημα ΙΙΙ.

2. Οποιοσδήποτε εισαγωγέας χρησιμοποιεί άδεια εισαγωγής για 50 % ή περισσότερο της ποσότητας που του έχει επιτραπεί βάσει του σημείου 1, μπορεί να ζητήσει περαιτέρω άδεια για την ίδια κατηγορία προϊόντων εάν εξακολουθούν να παραμένουν διαθέσιμες ποσότητες εντός του ποσοτικού ορίου.

3. Οι αρμόδιες αρχές των κρατών μελών εκδίδουν άδειες εισαγωγής μόνο εφόσον ενημερωθούν για την απόφαση της Επιτροπής και μόνον εάν ο φορέας μπορεί να αποδείξει ότι υπάρχει σύμβαση και, με την επιφύλαξη των διατάξεων του σημείου 2, πιστοποιήσει γραπτώς ότι δεν έχει ήδη λάβει κοινοτική άδεια εισαγωγής, στο πλαίσιο του παρόντος κανονισμού, για την εν λόγω κατηγορία.

4. Οι αιτήσεις για άδεια εισαγωγής μπορούν να υποβάλλονται στην Επιτροπή από τις 2 Ιανουαρίου 1998 στις 10.00 π.μ. ώρα Βρυξελλών. Οι άδειες εισαγωγής ισχύουν για τρεις μήνες από την ημερομηνία έκδοσης. Κατόπιν αιτήσεως του εισαγωγέα, οι αρμόδιες εθνικές αρχές μπορούν, ωστόσο, να παρατείνουν την ισχύ της άδειας κατά ένα μήνα.

Άρθρο 4

Μόνον οι ποσότητες των προϊόντων που περιλαμβάνονται στα παραρτήματα Ι και ΙΙ του παρόντος κανονισμού και που τίθενται σε ελεύθερη κυκλοφορία στην Κοινότητα μετά την 1η Ιανουαρίου 1998 με βάση άδεια εισαγωγής που εκδίδεται στο πλαίσιο του παρόντος κανονισμού ή με βάση προηγούμενη εξουσιοδότηση για τελειοποίηση προς επανεξαγωγή βάσει του κανονισμού (ΕΚ) αριθ. 3017/95 της Επιτροπής (6) μπορούν να αφαιρούνται από τα αντίστοιχα όρια που ορίζονται στα προαναφερόμενα παραρτήματα.

Άρθρο 5

Οι διατάξεις του παρόντος κανονισμού δεν ισχύουν για εισαγωγές προς την Κοινότητα προϊόντων που περιλαμβάνονται στα παραρτήματα Ι και ΙΙ, η εισαγωγή των οποίων εξουσιοδοτείται βάσει των κανονισμών (ΕΚ) αριθ. 2446/96 και (ΕΚ) αριθ. 1025/97.

Άρθρο 6

Οι διατάξεις του παρόντος κανονισμού υποβάλλονται σε αναθεώρηση σε περίπτωση που, κατά τη διάρκεια ισχύος του, η Ρωσική Ομοσπονδία εισαγάγει μέτρα για τα ποσοτικά όρια ή αύξηση δασμών ή μη δασμολογικά εμπόδια, όπως η πιστοποίηση ή άλλες απαιτήσεις εισαγωγής που εφαρμόζονται σε κλωστοϋφαντουργικά προϊόντα και ενδύματα κοινοτικής καταγωγής, εκτός από τα μέτρα που ισχύουν στη Ρωσική Ομοσπονδία την 1η Ιανουαρίου 1998.

Άρθρο 7

Ο παρών κανονισμός αρχίζει να ισχύει την 1η Ιανουαρίου 1998.

Ισχύει έως τις 31 Μαρτίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Δεκεμβρίου 1997.

Για την Επιτροπή

Leon BRITTAN

Αντιπρόεδρος

(1) ΕΕ L 67 της 10. 3. 1994, σ. 1.

(2) ΕΕ L 199 της 26. 7. 1997, σ. 6.

(3) ΕΕ L 333 της 21. 12. 1996, σ. 7.

(4) ΕΕ L 85 της 27. 3. 1997, σ. 38.

(5) ΕΕ L 150 της 7. 6. 1997, σ. 20.

(6) ΕΕ L 314 της 28. 12. 1995, σ. 40.

ΠΑΡΑΡΤΗΜΑ Ι

Κοινοτικά ποσοτικά όρια που αναφέρονται στο άρθρο 1 παράγραφος 1 και ισχύουν από την 1η Ιανουαρίου έως τις 31 Μαρτίου 1998

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

ΤΕΛΕΙΟΠΟΙΗΣΗ ΠΡΟΣ ΕΠΑΝΕΙΣΑΓΩΓΗ

Κοινοτικά ποσοτικά όρια που αναφέρονται στο άρθρο 1 παράγραφος 2 και εφαρμόζονται από την 1η Ιανουαρίου έως τις 31 Μαρτίου 1998

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙΙ

Ανώτατες ποσότητες του άρθρου 3 παράγραφος 1

>ΘΕΣΗ ΠΗΝΑΚΑ>